špeciálne číslo pre Street party Bratislava 


9. jún 2001 


dobrovoľný príspevok 


1. Máj 2001 
u nás a vo svete 

Bratislava 

Asi 120 ľudí sa zišlo na anarchistickom 
prvomájovom mítingu organizovanom ČSAF, 
Priama Akcia - MAP a ORA Solidarita. Tri 
prejavy o historických súvislostiach a 
ananrchistickej tradícii 1. Mája, medzinárodnej 
solidarite pracujúcich a mobilizácii proti 
zasadaniu NATO v Prahe budúci rok, sociálnych 
problémoch a anarchistickej alternatíve 
samosprávy a sebaorganizácie dopĺňala hudba z 
mini-sound systému a bohato zásobené 
infostánky. Prítomných bolo aj zopár 
neonacistov, ktorým sa však nepodarilo vyvolať 
žiaden incident a po chvíli zmäteného 
obsmŕdania odišli. V úspešne založenej tradícii 
budeme samozrejme pokračovať budúci rok. 

Praha 

Prvomájovú demonštráciu v Prahe za účasti asi 
200 ľudí organizovala ČSAF. V ten deň bola 
aktívna aj AFA - neonacisti z Národne- 
sociálneho bloku tiež nahlásili svoju 
demonšráciu. Po prejavoch o anarchistickej 
tradícii, pripravovanom represívnom zákone o 
zhromažďovaní a ženskej otázke (Feministická 
skupina 8. marca) sa zúčastnení pod 
čiernočervenými vlajkami a transpanentami 
vydali na pochod centrom Prahy, aby sa 
nakoniec pripojili k antifašistickej demonštrácii 
na Nám. Míru. Všetko sa zaobišlo bez vážnejších 
incidentov a násilia. 


Viedeň 

Pred dvoma rokmi, 1. mája 1999, rakúska polícia 
pri pokuse o deportáciu usmrtila Markusa 
Omofumu, žiadateľa o azyla a "nelegálneho 
migranta". Zadusil sa spútaný a s páskou na 
ústach v lietadle. Prvomájové aktivity majú v 
rakúskej metropole preto antirasistický 
charakter - najväčším problémom nie sú 
neonacisti v uliciach, ale rasistická a k extrémnej 
pravici inklinujúca polícia. Bližšie informácie 
nie sú k dispozícii. 

Berlín 

Kresťansko-demokratický senátor uspel v snahe 
zakázať libertínsky pochod (pochod 
autoritárskej ľavice nikto nezakázal). Zákaz 
potvrdil aj súd, čo sa stalo po prvý krát v 
povojnovej histórii Nemecka, aj keď zámerom 
organizátorov bola kreatívna akcia pokiaľ 
možno bez násilia. Pochod fašistov súd povolil. 
Do ulíc Berlína bolo povolaných 9000 
policajtov, z ktorých veľká časť chránila pochod 
asi 900 fašistov. Médiá informovali, že v mieste 
zrazu ich má konfrontovať skupina ľudí, čo 
prežili koncentračný tábor, nič také sa ale 
nestalo. Na antifa-demo sa zišlo okolo 700 
aktivistov. 

Niekoľko stovák ľudí sa zišlo na tradičnom 
mieste v robotníckej švrti Kreuzberg, čoskoro 
ich však napadla polícia. Tá atakovala aj 
mierumilovnú Street party - vodným delom 
ostreľovala detský kolotoč. 

Vo väčšine ostatných nemeckých miest - 
Frankfurte, Drážďanoch, Augsburgu, Essene, 
Mannheime mali prvomájové akcie vzhľadom 
na demonštrácie neonacistov antifa povahu. 


Dublin 

Asi 300 demonštrantov zvolaných skupinou 
Globalize Resistance zablokovalo dublinskú 
burzu, ktorá musela byť uzatvorená. 

Londýn 

Vyše 10 000 ľudí hralo v uliciach Londýna 
spoločenskú hru Monopoly, aby tak 
odľahčeným a kreatívnym spôsobom 
demonštrovali svoj odmietavý postoj ku 
globálnemu kapitalizmu. Jednotlivé afmitné 
skupiny sa sústredili na rôzne sektory 
spoločnosti a hospodárstva - napr. burzy, banky, 
verejná doprava, vodárne či obchod s 
kožušinami. Zrážky s políciou neboli také ostré 
ako minulý rok, aj keď polícia avizovala tvrdú 
represiu a nulovú toleranciu riotom. 

Atény 

Čierneho bloku sa počas prvomájového pochodu 
zúčastnilo 400 - 500 anarchistov. 

Austrália 

Tisíce ľudí sa pripojilo ku globálnemu dňu boja 
proti kapitalizmu v austrálskych mestách 
Sydney, Melbourne a Brisbane. V prvých dvoch 
mestách sa prevažne pokojné protestné 
zhromaždenia zamerali okrem iného aj na 
blokády vchodov do budov Austrálskej burzy. 

"Je to rozumu zbavená aktivita a protestujúci by 
si mali uvedomiť, že kapitalizmus je len 
netradičné slovo pre slobodu." komentoval 
protesty vládny minister Tony Abbott. 

Soul 

Do ulíc vyšlo asi 20 000 pracujúcich a 
radikálnych odborárov. 



Varšava 

Okolo 1500 ľudí sa zišlo na najväčšej 
demonštrácii tohto druhu v posledných 
rokoch. Akciu zorganizovala Federacja 
Anarchistyczna, Emancypunx a Ľavá 
alternatíva a podporiť ju prišli 
aktivisti sekcií FA z celého Poľska, 
dokonca aj z Berlína. Mierumilovný 
pochod za rytmov samba bandu a 
pod heslami "Prvý Máj pre 
pracujúcich, nie pre politikov!" 
či "Neuťahujte si opasky, 
zatnite päste!" trval štyri 
hodiny. Pripojilo sa mnoho 
okoloidúcich, rodín s deťmi, 
cyklistov. Keď sa pochod 
blížil k ministerstvu financí, 
napadla ho polícia - mnoho 
ľudí bolo brutálne zbitých. 

Pochod zastavil pred 
americkou ambasádou a 
ministerstvom 
spravodlivosti. Jeden z 
anarchistov bol totiž 
zatknutý a dav blokoval 
ulicu tak dlho, kým ho úrady 
neprepustili. 


Amsterdam. 

Okolo 130 anarchistov a 
antimilitaristov sa zišlo na 
cyklojazde proti obchodu so 
zbraňami. 


USA 

Protestujúci v Phoenixe, Long Beach, Pitsburgu, 
Portlande, San Franciscu... tiež vyjadrili 
solidaritu so stále väznenými 

odporcami 
zasadania 
F T A A v 
kanadskom 
Quebeckú 




Globálny kapitalizmus? 


Nezamestnanosť! 

Celosvetový rast nezamestnanosti nadobudol charakter jedného 
z najvýraznejších symptómov globálneho kapitalizmu. V súčasnej 
dobe sa do postavenia nezamestnaných dostala vyše miliarda ľudí, 
teda tretina práceschopného obyvateľstva planéty. Inovácia a 
zavádzanie moderných výrobných a informačných technológií 
znížili obsah ľudskej práce v priemyselných výrobkoch z 25% v 70. 
rokoch na dnešných 
menej ako 4%. 

Hlavným faktorom 
tohto vývoja je rast 
globálnej 
priemyselnej 
výkonnosti 
sprevádzaný 
"zoštíhľovaním” 
masovej výroby. V 
priebehu 15-20 
rokov sa v 
klasických 
odvetviach 
priemyslu stane 
prebytočná 1/3 až 1/2 súčasného stavu pracujúcich. Aký obrovský 
pracovný tlak bude vyvíjaný na ten štastnejší zvyšok, čo o prácu 
neprišiel, si každý domyslí sám. V minulosti sa s vyššími ziskami 
firmy spravidla spájala väčšia istota pracovných miest a vyšších 
platov. Dnes sa v globálne operujúcich firmách stáva bežným, že 
oznamujú nové zvýšenie ziskov spolu s novou vlnou prepúšťania. 
Fúzovanie korporácií do stále väčších a konkurencieschopnej ších 
celkov taktiež stojí tisíce ľudí ich zamestnanie. 

Zhoršovanie sociálneho postavenia pracujúcich sa prejavuje v 
oslabovaní zákonníkov práce a sociálnych noriem; reformách 
sociálneho zabezpečenia; spružňovaní (flexibilite) pracovného 
trhu a vzniku dočasných, neistých a biedne platených pracovných 
miest; náraste nezamestnanosti a spoločenskej vydedenosti; 
rozmachu "slobodných” hospodárskych zón, kde nadnárodné 
korporácie môžu bez akýchkoľvek zábran vykorisťovať námedzne 
pracujúcich; potlačovaní a obmedzovaní odborárskych slobôd 
vrátane práva štrajkovať a organizovať robotnícke hnutie 

Ekologická deštrukcia! 

Zvrátená logika neustáleho hospodárskeho rastu a hypnotickej 
reklamy, vsugerúvajúcej umelé potreby konzumovať stále viac a 
lepšie sa kruto odráža na drancovaní prírodných zdrojov a totálnej, 
na niektorých miestach už nezvratnej deštrukcii 
lokálnych eko systémov. 

Skleníkový efekt. Posledné 3-4 roky boli podľa 
výskumu rastu a vývoja letokruhov ľadovca 
najteplejšie za posledných 1000 rokov. Rovnomerný 
nárast záplav, sucha a divokého počasia by mal 
pokračovať približne do roku 2050, potom bude 
nasledovať rýchly skleníkový šok. Pobrežné záplavy v 
nízkopoložených oblastiach ako napr. delta Nílu alebo 
Bangladéš pripravia desiatky miliónov ľudí o domovy 
a okolo miliardy postihne nedostatok pitnej vody a 
tropické choroby, ničivo bude postihnutá svetová 
produkcia potravín. Jednoznačnou príčinou 
skleníkového efektu sú emisie skleníkových plynov, 
najmä C0 2 , produkované ľudskou priemyselnou 
aktivitou a automobilovou dopravou. 

Ničenie lesov. Každý týždeň padne na celom 
svete za obeť priemyslu 400 000 hektárov lesa. Kritická je situácia 
s dažďovými pralesmi - už 80% pôvodných dažďových pralesov 
Zeme bolo zlikvidovaných a pri tempe ničenia 200 000 km 2 za rok 
z nich v roku 2030 zostanú len torzá. Toto vyvolá zvýšenie 
priemernej teploty o 1,5°C, katastrofálne zosuvy pôdy, vyhynutie 


tisícov ešte neznámych druhov rastlín a živočíchov a pripraví o domov 
stovky prírodných národov a tradičných kultúr. 

Moria a oceány pokrývajú 2/3 Zeme. Rastúce zamorovanie ropou z 
častých havárií tankerov, divoké skládky chemického a jadrového odpadu, 
nekontrolovaný rybolov, toxické emisie z priemyslu atď. čoraz vážnejšie 
ohrozujú tento najväčší ekosystém. Tragickým príkladom je Čierne more, 
kam Dunaj každý rok prináša vyše 50 000 ton ropy, ťažkých kovov a 
chemikálií. Vyše 90% jeho plochy zostalo bez života. 

Poľnohospodárstvo a biotechnológie. Používanie 
ťažkých poľnohospodárskych strojov a množstva toxických 
herbicídov, insekticídov a umelých hnojív spolu s 
monokultúrnym pestovaním možno právom nazvať 
katastrofou. Ťažké mechanizmy zabíjajú až do hĺbky 1 
metra všetky červy a bezstavovce, ktoré prispievajú k 
úrodnosti pôdy. V kombinácii s orbou vzniká pevná pre 
korene rastlín a vodu málo priepustná a k erózii náchylná 
vrstva, spôsobujúca pokles úrodnosti pôdy. Poľnohospodári 
sa ho snažiakompenzovať masívnym používaním umelých 
hnojív, herbicídov a geneticky manipulovaných odrôd. 
Týmto sa narúša stabilita prirodzených ekosystémov a 
ohrozuje sa biodiverzita. Biotechnologické zásahy do 
génov v DNA a pokusy manipulovať v mene zisku evolúciu 
života predstavujú azda najväčšiu hrozbu 21. storočia. 

Chudoba! 

Ak pomlčíme o katastrofálnej situácii v krajinách Tretieho sveta, 
nožničky medzi chudobnými a bohatými sa aj v priemyselne vyviutých 
krajinách bohatého Severu roztvárajú čoraz ostrejšie. Na jednej strane 
príjmy bohatej elity neustále stúpajú, na strane druhej žije v krajinách EÚ 
okolo 20% a v USA dokonca 25% ľudí pod oficiálnou hranicou chudoby. 
Na celom svete umrie v dôsledku podvýživy každý rok 20 miliónov ľudí, 
pre 200 miliónov je hlad bežnou skúsenosťou. Takmer 1/5 ľudskej 
populácie nemá prístup k nezávadnej pitnej vode. Najbohatšia pätina 
ľudskej populácie skonzumuje 86% všetkých výrobkov a služieb, zatiaľčo 
najchudobnejšia pätina iba 1,3%. 225 najbohatších ľudí vlastní majetok, 
ktorý sa rovná ročnému príjmu chudobnejšej polovice ľudstva - viac ako 1 
trilión dolárov. 

Militarizmus, útlak a represia! 

Od druhej svetovej vojny bolo vo viac než 125 vojnách 
zabitých 30 miliónov ľudí. V USA je skoro 40% všetkých priemyselných 
výrobkov a surovín spracovávaných na armádne účely. Každý deň sa vo 
svete vynaložia 2, 5 miliardy dolárov na zbrojenie. I napriek rôznym 
mierovým snahám a spájaniu krajín do rôznych zoskupení a paktov, 

lokálnych konfliktov pribúda. Práve 
globálny kapitalizmus sa podieľa na 
narastaní ako sociálneho, tak aj 
etnického napätia, ktoré často vyústi 
do krvavých konfliktov. Súčasný 
svetový poriadok by netrval tak dlho 
bez globálnej mašinérie ochrany 
kapitálu a represie, reprezentovanej 
NATO na čele s USA. Pod 
zámienkou mierových operácií ide 
spravidla o presadzovanie 
ekonomických záujmov (Irak, 
Kosovo, Panama...). 

Domorodé komunity bojujúce o 
svoje práva, vykorisťovaní a 
diskriminovaní pracujúci v Treťom 
svete, tradiční roľníci sú okrem 
každodenného útlaku tiež vystavení mnohým represiám - ak chcú 
upozorniť na neľudské podmienky, v ktorých žijú, alebo ich zmeniť, 
nastupuje kriminalizácia, väznenie alebo otvorené vraždenie (Shell v 
Nigérii, Oxy v Ekvádore atď.) 

Počet ľudí vo väzení a tých, ktorí sa tam v blízkej dobe 

ocitnú, rýchle stúpa takmer vo všetkých krajinách. Výdavky 
štátnych rozpočtov na sily "poriadku a zákona", hlavne na aktívne 
olicajné zložky a väzenskú službu rastú po celej zemeguli, 
tatistiku vedú 
samozrejme USA - pod 
kontrolu systému 
trestného práva sa tam 
dostali 2% populácie, 
prevažne príslušníci 
etnických menšín. 

Množstvo a kvalita 
policajtov na 
obchôdzke, čistenie 
ulíc od žobrákov a 
pevnosť stien väzníc 
vystupujú ako jeden z najdôležitejších faktorov "dôvery 
zahraničných investorov". 

Najväčšiu šancu objaviť sa v trestnom zákonníku majú činy 
ľudí, pre ktorých tento systém nemá miesto - vydedení a utláčaní. 
Keď niekto olúpi o bohatstvo celé národy, hovorí sa tomu "rozvoj 
voľného trhu a obchodu", keď niekto pripraví o živobytie celé 
rodiny a komunity, hovorí sa tomu "reformy" alebo "racionalizačné 
úsporné opatrenia". Žiadny z týchto skutkov sa nikdy nedostal na 
zoznam kriminálnych činov zasluhujúcich trest. "Korporatívne" 
zločiny bohatej elity - daňové a finančné 
machinácie či špekulatívne transakcie sa pred 
súd dostanú len vo vzácnych prípadoch. Všetky 
tieto faktory sa zbiehajú v spoločnom účinku - v 
stotožnení zločinu s (vždy lokálnou) triedou 
tých najchudobnejších, skrátka v kriminalizácii 
chudoby. 

Diskriminácia žien! 

Patriarchálna povaha kapitalizmu a 
preferované "mužské" princípy dominácie a 
konkurencie sa nedajú prehliadnuť. 70% 
všetkých chudobných na svete tvoria ženy. 

Chudobou sú postihnuté predovšetkým osamelé 
matky, ženy na materskej, v domácnosti, ženy 
nezamestnané, rozvedené, vdovy a 
dôchodkyne. Aktéri globalizácie, ktorí 
sľubovali feminizáciu pracovného trhu a 
následné nastolenie rovnocenných príležitostí v 
spoločnosti, v skutočnosti feminizovali 
chudobu a ženy pojali (s výnimkou 
predstaviteliek vyššej triedy) iba ako flexibilný článok trhu. Práve 
flexibilita, v súčasnosti požadovaný trend na pracovnom trhu, má 


naj výraznej ši negatívny dopad práve na ženy. 

Vďaka svojej lacnej pracovnej sile, značnej prispôsobivosti a ďalším 
faktorom, zodpovedá práca žien presne požiadavkám trhu. Medzi hlavné 
príčiny feminizácie chudoby patrí skutočnosť, kedy ženy 
za odvedenú prácu dostávajú v pomere nižšie mzdy než 
muži. Ďalšou príčinou je tiež väčšia miera 
nezamestnanosti žien. Zamestnávateľ prepúšťa najskôr 
ženy, pretože sú z jeho hľadiska nestabilnou pracovnou 
silou (materská, ošetrovanie členov rodiny ap.) 

Ženy vykonávajú prácu často bez predchádzajúcej 
kvalifikácie, bez možnosti profesného rastu, či na 
čiastočný úväzok. Tzv. „ženské“ profesie, ako napr. 
práca v zdravotníctve, školstve a neformálnom sektore sú 
spoločensky podhodnotené a najnižšie platovo 
ohodnotené. 

Základnou hybnou silou globalizovaného kapitalizmu je neustály 
hospodársky rast. Býva zvykom vyjadrovať úroveň života peniazmi. 
Moderní ekonómovia takto merajú výkonnosť každej národnej 
ekonomiky merítkom, pre ktorý použili termín hrubý domáci produkt. 
HDP je suma peňazí, ktoré majú ľudia a firmy k dispozícii na útratu a 
investície - čo nie je určené ku komerčnému využitiu sa do súhrnného 
ukazovateľa nezahŕňa. Skutočnú kvalitu života však neodráža. V kontraste 
s oficiálnou ekonomikou stojí ekonomika domácností (tzv. „šedá 
ekonomika“). Aj keď sa produkcia domácností a výchova detí nedajú 

finančne merať so ziskami plynúcimi 
z ekonomiky „voľného“ trhu, 
obchodu a služieb, v skutočnosti sú o 
to väčšou hodnotou pre život. 
Zatiaľčo suma peňazí plynúca zo 
sektoru „voľného“ trhu, v ktorom sa 
strávi v pomere najmenej času je 
značne vysoká, ekonomike 
domácností, v ktorej sa strávi ďaleko 
viacej času, plynie iba nepatrné 
množstvo peňazí. 

Neplatená domáca práca nie je 
nijako spoločensky ohodnotená a sú 
to predovšetkým ženy, ktoré po 
namáhavom zamestnaní čaká ešte 
druhá zmena doma. Domáca práca je 
neviditeľná, dá sa prirovnať k práci na 
bežiacom, nikdy nekončiacom páse. 
Práca v domácnosti a výchova detí sú 
pokladané za prirodzenú rolu žien, sú 
teda pokladané za úplnú 
samozrejmosť. V skutočnosti by práca v domácnosti a výchova detí mali 
byť rovnomerne a spravodlivo rozdelené medzi mužov a ženy. 




Organizujme salNáš oúnormusíbyttaknadnárodný ako kapitál! 
GiotiaUzáciou so HO a ríty proti giobaiizácii kapitalizmu! 


Najbližšie termíny: 


16. jún - ČR, Praha 

Street party, Palackého náméstí, 14.00, www.ulicelidem.cz 

14.-16. jún - Švédsko, Gotheborg 

akcie proti summitu Európskej únie, www.motkraft.net/gbg2001 
25.-27. jún - Španielsko, Barcelona 
akcie proti zasadaniu Svetovej banky, www.alasbarricadas.net/bcn2001 
1.-3. júl - Rakúsko, Salzburg 
akcie proti európskemu stretnutiu Svetového ekonomického fóra (WEF), www.antiwef.org 

ČESKOSLOVENSKÁ ANARCHISTICKÁ FEDERÁCIA 


ČSAF (vtedy ešte ako ČAF) vznikla v auguste v roku 1995 ako zastrešujúca organizácia pre rôzne názorové prúdy 
anarchistického hnutia. Vo svojej činnosti smerujúcej k vytvoreniu slobodnej spoločnosti sa sústredí na teoretické 
vzdelávanie aktivistov, propagačnú osvetovú činnosť medzi verejnosťou a na akcie upozorňujúce na prejavy autoritárstva 
a diskriminácie v spoločnosti. 


Staviame sa proti byrokratickému systému s centralizovanou mocou, ktorý je sociálne nespravodlivý a dlhodobo neudržateľný, 
bez ohľadu na to, či funguje v krajinách kapitalistických alebo tzv. socialistických. Odmietame zastupiteľský systém parlamentnej 
"demokracie", lebo ten sa stal, obzvlášť v ére globalizovaného kapitalizmu, len bábkou v rukách politicko-ekonomických záujmov. 
Nie sme ale negativisti, ktorí všetko iba bezdôvodne odmietajú. Snažíme sa aktívne propagovať našu alternatívnu víziu usporiadania 


slobodnej a samosprávnej spoločnosti. 



lizmus, štátny socializmus) sú založené na zvrátenej 
myšlienke neustáleho ekonomického rastu, ktorý je však 
možný dosiahnuť len na úkor vykorisťovania človeka a 
prírody. Manipulatívne médiá nás denne presviedčajú o tom, 
že jedinou zárukou šťastia a plnohodnotného života je 
stúpajúca úroveň konzumu. Prísne dodržiavanie princípov 
trvalo udržateľného života a minimalizácia spotreby (tzn. 
vyrábať a konzumovať len to, čo je pre dôstojnú existenciu 
človeka skutočne potrebné) sú dnes už len nevyhnutnou 
podmienkou prežitia. Boj proti ničeniu Zeme sa musí zákonite 
prelínať s bojom za zmenu jeho sociálnych a ekonomických 
príčin - s bojom proti štátu a kapitalizmu. 



je nahradenie usporiadania, umožňujúceho vznik mocenských 
centier, ktoré sa skôr či neskôr vymknú skutočnej a efektívnej 
demokratickej kontrole, usporiadaním založeným na spolupráci 
menších samosprávnych spoločenstiev. Chceme slobodnú 
decentralizovanú spoločnosť voľnej dohody, zloženú z 
autonómnych a navzájom suverénnych federácií, obcí, 
syndikátov, rád,...atď., organizovaných podľa geografického, 
profesného a spotrebiteľského princípu. Sme za priamu 
demokraciu (striktne zachovávajúcu osobnú slobodu) so 
zreteľom na práva menšín ako hlavný princíp autonómneho 
rozhodovania. Akákoľvek prípadná funkcia musí byť voliteľná a 
kedykoľvek odvolateľná. 


ČSAF Slovensko ČSAF stred ČSAF Morava ČSAF východ ČSAF jihozápad 

Internet - na adrese WWW.CSaf.CZ nájdete aktuálne informácie, teoretické texty, zaujímavosti. 
Stránky sú pravidelne aktualizovné. 



PROTI ŠTÁTU A KAPITALIZMU 
ZA SLOBODNÚ SPOLOČNOSŤ 

Organizujte sa! Kontaktujte ČSAF! 


Myšlienky voľnej dohody a Anarchie nevzklíčia sami od seba. Musíte im pomôcť. Ak sa cítite byť anarchistami a 
zastávate myšlienku, že boj proti systému by mal byť založený na svojbytnom, ekonomicky sebestačnom hnutí, nezostávajte v 
tomto boji sami, spojte sa s Československou anarchistickou federáciou, spoločenstvom voľnej dohody, staňte sa jej súčasťou a 
podieľajte sa na jej činnosti. 

D Mám záujem o stanový a Manifest 

□ Mám záujem o členstvo v ČSAF 
D Mám záujem stať sa sympatizantom ČSAF 




















